SHBA-Rusi dhe çështja bërthamore
Një zyrtar amerikan tha se Rusia ka shkelur Traktatin e Armëve Bërthamore të vitit 1987.
Një zyrtar i Shtëpisë së Bardhë tha se Rusia ka shkelur një traktat 30-vjeçar, duke dislokuar një raketë kruz. Dy vendet kishin rënë dakord në vitin 1987 për të mos poseduar, prodhuar, apo testuar raketa me bazë tokësore që mund të fluturojnë në distancat 500 deri në 5,500 kilometra. Në vitin 2014, Departamenti amerikan i Shtetit u ankua se Rusia po e shkelte marrëveshjen, sepse po prodhonte dhe testonte raketa të tilla. Zyrtari i Shtëpisë së Bardhë konfirmoi të martën se Rusia e kishte dislokuar një raketë të tillë. Gazeta “, e cila e dha e para njoftimin, tha se Rusia ka dislokuar një batalion me raketa të ndaluara kruz në një qendër provash në Kapustin Yar dhe se një tjetër raketë ishte dislokuar në dhjetor në një tjetër pjesë të vendit. Departmenti i Shtetit tha se Rusia e ka shkelur traktatin. Në Moskë, zëdhënësi i Presidentit, Dmitry Peskov, tha se Rusia "mbetet e përkushtuar ndaj angazhimeve të saj ndërkombëtare, përfshirë edhe traktatin në fjalë.” Senatori John McCain, kryetar i Komisionit të Senatit për Forcat e Armatosura, tha se Presidenti rus Vladimir Putin e ka vënë në provë administratën e Presidentit Trump. Ai shtoi se Kongresi e ka bërë të qartë se shkelja e traktateve nga Rusia kërkon “një përgjigje kuptimplotë”. tha senatori MccCain – thuhet në deklaratën e Senatorit McCain.